title: 2013/569/EU: Sklep Evropskega parlamenta z dne 17. aprila 2013 o zaključku poslovnih knjig Evropskega centra za preprečevanje in obvladovanje bolezni za proračunsko leto 2011

text:
               16.11.2013

               SL

               Uradni list Evropske unije

               L 308/208

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Evropskega centra za preprečevanje in obvladovanje bolezni za proračunsko leto 2011
   (2013/569/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2011, skupaj z odgovori centra (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4), zlasti člena 23 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0082/2013),

               1.

               odobri zaključek poslovnih knjig Evropskega centra za preprečevanje in obvladovanje bolezni za proračunsko leto 2011;

               2.

               naroči svojemu predsedniku, naj ta sklep posreduje direktorju Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 66.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 142, 30.4.2004, str. 1.

      (5)  UL L 357, 31.12.2002, str. 72.


title: 2008/670/JHA: Sklep Sveta z dne 24. julija 2008 o spremembi Sklepa 2000/265/ES o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje Sisnet

text:
               15.8.2008

               SL

               Uradni list Evropske unije

               L 220/19

      SKLEP SVETA

   z dne 24. julija 2008
   o spremembi Sklepa 2000/265/ES o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje „Sisnet“
   (2008/670/PNZ)
   SVET EVROPSKE UNIJE JE –
   ob upoštevanju prvega stavka drugega pododstavka člena 2(1) Protokola, ki vključuje schengenski pravni red v okvir Evropske unije, priloženega Pogodbi o Evropski uniji in Pogodbi o ustanovitvi Evropske skupnosti,
   ob upoštevanju naslednjega:

               (1)

               Namestnik generalnega sekretarja Sveta je bil s Sklepom Sveta 1999/870/ES (1) in Sklepom 2007/149/ES (2) pooblaščen, da pri vključitvi schengenskega pravnega reda v okvir Evropske unije deluje kot predstavnik nekaterih držav članic pri sklepanju pogodb v zvezi s vzpostavitvijo in delovanjem komunikacijske infrastrukture za schengensko okolje, „SISNET“, in da upravlja s temi pogodbami do prehoda na komunikacijsko infrastrukturo, ki bo v pristojnosti Evropske unije.

               (2)

               Finančne obveznosti, ki izhajajo iz teh pogodb, bremenijo poseben proračun, v nadaljnjem besedilu: „proračun za Sisnet“, za financiranje komunikacijske infrastrukture, omenjene v teh sklepih Sveta.

               (3)

               Za proračun za Sisnet velja posebna finančna uredba, ustanovljena s Sklepom Sveta 2000/265/ES (3), v nadaljnjem besedilu „finančna uredba Sisnet“,v kateri so predvideni drugačni postopki od tistih iz finančne uredbe, ki se uporablja za splošni proračun Evropskih skupnosti, kakor je določeno v Uredbi Sveta (ES, Euratom) št. 1605/2002 (4).

               (4)

               Primerno je, da se finančna uredba za Sisnet po analogiji uskladi s finančno uredbo Skupnosti, obenem pa se poenostavijo notranji postopki v okviru sekretariata Sveta, in sicer zlasti z odpravo vloge finančnega nadzornika, katerega funkcijo po potrebi prevzame notranji nadzornik, ki se ga določi v skladu s členom 85 Uredbe (ES, Euratom) št. 1605/2002.

               (5)

               Veljavni postopki bi morali potekati bolj nemoteno in v skladu z dejansko prakso, na primer s prilagoditvijo rokov za zahtevke za sredstva in plačila, ter s posodobitvijo nekaterih določb veljavnih postopkovnih oziroma zakonodajnih okvirov.

               (6)

               Finančna uredba o Sisnet je bila spremenjena s Sklepom 2007/155/ES (5) in Sklepom Sveta 2008/319/ES, tako da Švica lahko prispeva sredstva v proračun za Sisnet. Švica bi ravno tako morala imeti možnost sodelovanja pri morebitnih prihodnjih dejavnostih svetovalnega odbora.

               (7)

               Predlagane spremembe ne bodo imele finančnega vpliva na prispevke držav članic v proračun za Sisnet –

         SKLENIL:
   Člen 1
   Sklep 2000/265/ES se spremeni:

               1.

               člen 6(4) se nadomesti z naslednjim:
               „4.   Odhodki za proračunsko leto se knjižijo za to leto na podlagi odhodkov, odobrenih najpozneje 31. decembra in za katere je računovodja opravil ustrezna izplačila pred naslednjim 15. januarjem.“;

               2.

               člen 7 se spremeni:

                           (a)

                           v odstavku 2:

                                       (i)

                                       se prvi pododstavek nadomesti z naslednjim:
                                       „Ne glede na odstavek 1 sme namestnik generalnega sekretarja Sveta pred 31. januarjem poslati predstavnikom držav iz člena 25, ki so se sestali v okviru delovne skupine SIS/SIRENE (Mešanemu odboru), v nadaljevanju besedila: ‚delovna skupina SIS/SIRENE‘, ustrezno utemeljeno zahtevo, da se v naslednje proračunsko leto prenesejo dodeljena sredstva, ki do 15. decembra niso bila porabljena, že sredstva, dodeljena zadevnim proračunskim postavkam za naslednje leto, ne pokrivajo zahtev.“;

                                       (ii)

                                       se četrti odstavek nadomesti z naslednjim:
                                       „Delovna skupina SIS/SIRENE odloči o takšni zahtevi za prenos najpozneje do 1. marca.“;

                           (b)

                           odstavek 4 se črta;

               3.

               člen 8(2) do (4) se nadomesti z naslednjim:
               „2.   Namestnik generalnega sekretarja Sveta pred 15. oktobrom posreduje predhodni predlog proračuna delovni skupini SIS/SIRENE in priloži obrazložitveni memorandum.
               3.   Delovna skupina SIS/SIRENE da svoje mnenje o tem predhodnem predlogu.
               4.   Generalni sekretar oblikuje predlog proračuna in ga do 15. novembra posreduje državam iz člena 25.“;

               4.

               člen 10(2) se nadomesti z naslednjim:
               „2.   Dopolnilni proračun se predloži enkrat na leto v treh mesecih po zaprtju kontov, kakor je določeno v členu 46(1), za vnos bilance proračunskega rezultata predhodnega proračunskega leta kot prihodek ob pozitivni bilanci ali kot odhodek ob negativni bilanci.“;

               5.

               člen 12 se nadomesti z naslednjim:
               „Člen 12
               Proračun se izvaja v skladu z načelom, da funkcije odredbodajalca in računovodje ne izvaja ena oseba. Dolžnosti odredbodajalca, računovodje in finančnega nadzornika so medsebojno nezdružljive.“;

               6.

               člen 13(2) se nadomesti z naslednjim:
               „2.   Odredbodajalec se lahko odloči za prenos med členi vsakega poglavja. S soglasjem delovne skupine SIS/SIRENE se odredbodajalec lahko odloči za prenos med poglavji iste postavke. Delovna skupina SIS/SIRENE da svoje soglasje pod istimi pogoji kakor za sprejetje svojega mnenja o proračunu.“;

               7.

               člen 14 se črta;

               8.

               člen 16 se spremeni:

                           (a)

                           odstavek 1 se nadomesti z naslednjim:
                           „1.   Za terjanje kakršnega koli zneska, dolgovanega na podlagi člena 25, ali kakršnega koli dolga tretje stranke zadevnim državam v zvezi s prenehanjem, postavitvijo in delovanjem Sisneta se zahteva, da odredbodajalec izdaja nalog za izterjavo. Nalogi za izterjavo se posredujejo računovodji.“;

                           (b)

                           odstavek 2 se črta;

               9.

               zadnji stavek člena 18(1) in členi 18(2), 20(2)(g), 20(4), 20(5) in 22 se črtajo;

               10.

               člen 23 se nadomesti z naslednjim:
               „Člen 23
               Disciplinska odgovornost odredbodajalca in računovodje, če ne izpolnjujeta določb te finančne uredbe, je predpisana v Kadrovskih predpisih za uradnike Evropskih skupnosti.“;

               11.

               doda se novo poglavje:
               „POGLAVJE IIIA
               Notranji revizor
               Člen 24a
               Notranji revizor preveri pravilno delovanje sistemov in postopkov za izvrševanje proračuna, določenih v tej uredbi. Po analogiji ima notranji revizor vse pristojnosti, izvaja vse naloge in zanj veljajo vsa pravila, določena v Uredbi Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), zlasti v poglavju 8 naslova IV dela I Uredbe.

               12.

               člen 28 se spremeni:

                           (a)

                           odstavek 1 se nadomesti z naslednjim:
                           „1.   Do 31. decembra 2008 se od držav iz člena 25 zahteva, da plačajo 25 % svojega prispevka najpozneje do 15. februarja, 1. aprila, 1. julija in 1. oktobra.“;

                           (b)

                           doda se nov odstavek:
                           „1a.   Od 1. januarja 2009 se od držav iz člena 25 zahteva, da plačajo 70 % svojega prispevka najpozneje do 1. aprila, 30 % svojega prispevka pa najpozneje do 1. oktobra.“;

               13.

               člen 29(6)(h) se nadomesti z naslednjim:

                           „(h)

                           prepoveduje vsakršen stik med namestnikom generalnega sekretarja in njegovim osebjem, predstavniki vlad držav članic iz člena 25, predstavniki vlad Islandije, Norveške in Švice ter ponudniki glede zadev v zvezi z razpisom, razen izjemoma pod naslednjimi pogoji:
                           pred zadnjim dnevom za oddajo ponudb:

                                       (i)

                                       na zahtevo ponudnikov:
                                       dodatne informacije, izključno za pojasnitev narave razpisa se smejo posredovati vsem ponudnikom;

                                       (ii)

                                       na zahtevo namestnika generalnega sekretarja:
                                       če države članice iz člena 25 ali Islandija, Norveška in Švica ali generalni sekretariat Sveta v besedilu razpisa opazijo napako, nenatančnost, opustitev ali kako drugo obliko napake pri pisanju, lahko generalni sekretariat na način, ki je enak postopku prvotnega razpisa, o tem obvesti zadevne osebe;

                                       (iii)

                                       po tem, ko so bile ponudbe odprte in na zahtevo držav članic iz člena 25, Islandije, Norveške ali Švice ali generalnega sekretariata Sveta, če je potrebno kakšno pojasnilo v zvezi s ponudbo ali če morajo biti v ponudbi popravljene očitne redakcijsko-tehnične napake, se lahko generalni sekretariat obrne na ponudnika.“;

               14.

               člen 31 se nadomesti z naslednjim:
               „Člen 31
               Med državljani držav članic ter Islandije, Norveške in Švice glede pogodb, ki jih sklene namestnik generalnega sekretarja v imenu držav članic iz člena 25, ne sme biti nikakršne diskriminacije ne podlagi državljanstva.“;

               15.

               drugi pododstavek člena 34 se nadomesti z naslednjim:
               „Ponudbe skupaj odpre odbor, ki ga v ta namen imenuje namestnik generalnega sekretarja. Sestavljajo ga trije visoki uradniki iz različnih direktoratov generalnega sekretariata Sveta.“;

               16.

               prvi pododstavek člena 35 se nadomesti z naslednjim:
               „Vsako ponudbo ocenijo države članice iz člena 25, skupaj z Islandijo, Norveško in Švico. Poročilo, ki ga soglasno potrdijo navedene države, predstavi svetovalnemu odboru iz člena 36 pristojni uradnik generalnega sekretariata Sveta, ki ga določi odredbodajalec ali njegov namestnik, ki ga prav tako določi odredbodajalec.“;

               17.

               člen 36 se nadomesti z naslednjim:
               „Člen 36
               Pogodbe, ki jih bodo sklenili namestnik generalnega sekretarja v imenu držav članic iz člena 25 in ustrezni predstavniki Islandije, Norveške in Švice po objavi razpisa, se najprej predložijo v mnenje Svetovalnemu odboru za javna naročila in pogodbe.“;

               18.

               prvi pododstavek člena 37 se nadomesti z naslednjim:
               „Svetovalni odbor iz člena 36 vključuje po enega predstavnika iz vsake države članice iz člena 25, skupaj s po enim predstavnikom iz Islandije, Norveške in Švice. Države članice iz člena 25 skupaj z Islandijo, Norveško in Švico zagotovijo, da imajo izbrani predstavniki ustrezno strokovno znanje in izkušnje iz informatike in/ali finančnih zadev in/ali pravnih zadev. Predstavniki ne smejo sodelovati pri oceni spisov, ki bodo predloženi svetovalnemu odboru. Predstavnik notranjega revizorja je prisoten kot opazovalec.“;

               19.

               člen 39(e) se nadomesti z naslednjim:

                           „(e)

                           na zahtevo ene države članice iz člena 25 ali Islandije, Norveške ali Švice ali člana svetovalnega odbora ali namestnika generalnega sekretarja o predlaganih pogodbah, ki vsebujejo znesek pod pragom iz točke (a), kadar menijo, da takšne pogodbe vsebujejo načelna vprašanja ali so posebne narave.“;

               20.

               člen 40 se nadomesti z naslednjim:
               „Člen 40
               Spise, predložene svetovalnemu odboru v mnenje na podlagi člena 39(b) do (e), spremlja poročilo, ki so ga soglasno potrdile države članice iz člena 25 ter Islandija, Norveška in Švica.“;

               21.

               člen 41 se nadomesti z naslednjim:
               „Člen 41
               Mnenja svetovalnega odbora podpiše njegov predsedujoči. V izognitev zamudam v procesu, ki nastanejo zaradi posredovanja svetovalnega odbora, lahko države članice iz člena 25 ter Islandija, Norveška in Švica, če menijo, da je to potrebno, določijo primeren rok, v katerem mora biti mnenje predloženo. Mnenja se sporočijo namestniku generalnega sekretarja in državam članicam iz člena 25 ter Islandiji, Norveški in Švici. Države članice iz člena 25 ter Islandija, Norveška in Švica ob ustreznem upoštevanju mnenja soglasno sprejmejo končno odločitev. Ko je ta odločitev sprejeta, namestnik generalnega sekretarja v imenu držav članic iz člena 25 ter ustrezni predstavniki Islandije, Norveške in Švice sklenejo zadevno(-e) pogodbo(-e).“;

               22.

               člen 43(6) se nadomesti z naslednjim:
               „6.   Kadar se pogodba ne izpolni ali njena izpolnitev zamuja, namestnik generalnega sekretarja zagotovi, da se državam članicam iz člena 25 ter Islandiji, Norveški in Švici, ustrezno nadomestijo škoda, obresti in stroški, tako da se njihov znesek odšteje od pologa ne glede na to, ali ga je vplačal neposredno dobavitelj, pogodbenik ali tretja oseba.“;

               23.

               člen 46(1) se nadomesti z naslednjim:
               „1.   Namestnik generalnega sekretarja v treh mesecih po koncu obdobja izvrševanja proračuna sestavi obračun prihodkov in odhodkov ter bilanco stanja in ju predloži delovni skupini SIS/SIRENE.“;

               24.

               člen 50(2) se nadomesti z naslednjim:
               „2.   Z odstopanjem od člena 8 namestnik generalnega sekretarja Sveta predloži za proračun iz odstavka 1 predhodni predlog proračuna delovni skupini SIS/SIRENE takoj po sprejetju te finančne uredbe. Ko delovna skupina SIS/SIRENE da mnenje in ko je predlog proračuna pripravljen, države članice iz člena 25, ki se sestanejo v okviru Sveta, nemudoma sprejmejo proračun.“

         Člen 2
   1.   Ta sklep začne učinkovati na dan sprejetja.
   2.   Objavi se v Uradnem listu Evropske unije.

      V Bruslju, 24. julija 2008

            Za Svet

            Predsednik

         B. HORTEFEUX

      (1)  UL L 337, 30.12.1999, str. 41.

      (2)  UL L 66, 6.3.2007, str. 19.

      (3)  UL L 85, 6.4.2000, str. 12. Sklep, kakor je bil nazadnje spremenjen s Sklepom 2008/319/ES (UL L 109, 19.4.2008, str. 30).

      (4)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).

      (5)  UL L 68, 8.3.2007, str. 5.

      (6)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).“;


title: 2008/380/ES,Euratom: Sklep Sveta z dne 9. maja 2008 o imenovanju novega člana Komisije Evropskih skupnosti

text:
               21.5.2008

               SL

               Uradni list Evropske unije

               L 131/6

      SKLEP SVETA

   z dne 9. maja 2008
   o imenovanju novega člana Komisije Evropskih skupnosti
   (2008/380/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega odstavka člena 215 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 128 Pogodbe,
   ob upoštevanju naslednjega:
   S pismom z dne 7. maja 2008, ki mu je sledilo pismo z dne 8. maja 2008, je gospod Franco FRATTINI odstopil s položaja člana Komisije. Za preostanek njegovega mandata bi bilo treba imenovati novega člana Komisije –
   SKLENIL:
   Člen 1
   Gospod Antonio TAJANI se imenuje za člana Komisije za obdobje od 9. maja 2008 do 31. oktobra 2009.
   Člen 2
   Ta sklep začne učinkovati 9. maja 2008.
   Člen 3
   Ta sklep se objavi v Uradnem listu Evropske unije.

      V Bruslju, 9. maja 2008

            Za Svet

            Predsednik

         A. BAJUK


title: 2013/597/EU: Sklep Evropskega parlamenta z dne 17. aprila 2013 o zaključku poslovnih knjig Evropske fundacije za usposabljanje za proračunsko leto 2011

text:
               16.11.2013

               SL

               Uradni list Evropske unije

               L 308/294

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Evropske fundacije za usposabljanje za proračunsko leto 2011
   (2013/597/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za usposabljanje za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2011, skupaj z odgovori fundacije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (4), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0080/2013),

               1.

               odobri zaključek poslovnih knjig Evropske fundacije za usposabljanje za proračunsko leto 2011;

               2.

               naroči svojemu predsedniku, naj ta sklep posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 165.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 354, 31.12.2008, str. 82.

      (5)  UL L 357, 31.12.2002, str. 72.


title: 2012/520/EU: Sklep Sveta z dne 24. septembra 2012 o imenovanju italijanskega nadomestnega člana Odbora regij

text:
               26.9.2012

               SL

               Uradni list Evropske unije

               L 258/32

         SKLEP SVETA
   z dne 24. septembra 2012
   o imenovanju italijanskega nadomestnega člana Odbora regij
   (2012/520/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Barbare BONINO se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestnega člana Odbora regij imenuje:

               —

               Mattia TARSI, Consigliere, Provincia di Pesaro.

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2007/470/ES: Sklep Sveta z dne 30. maja 2007 o podpisu in začasni uporabi Sporazuma med Evropsko skupnostjo in vlado Kirgiške republike o nekaterih vidikih zračnih prevozov

text:
               7.7.2007

               SL

               Uradni list Evropske unije

               L 179/38

         SKLEP SVETA
   z dne 30. maja 2007
   o podpisu in začasni uporabi Sporazuma med Evropsko skupnostjo in vlado Kirgiške republike o nekaterih vidikih zračnih prevozov
   (2007/470/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v pogajanjih dosegla sporazum s Kirgiško republiko o nekaterih vidikih zračnih prevozov v skladu z mehanizmi in smernicami iz Priloge k Sklepu Sveta, ki pooblašča Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (3)

               S pridržkom morebitne poznejše sklenitve bi bilo treba sporazum, ki ga je Komisija dosegla v pogajanjih, podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in vlado Kirgiške republike o nekaterih vidikih zračnih prevozov se odobri v imenu Skupnosti, s pridržkom sklepa Sveta o sklenitvi navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum med Evropsko skupnostjo in Kirgiško republiko o nekaterih vidikih zračnih prevozov, s pridržkom njegove sklenitve.
   Člen 3
   Do začetka veljavnosti Sporazuma se le-ta uporablja začasno od prvega dne prvega meseca po dnevu, ko se pogodbenici medsebojno uradno obvestita o zaključku za ta namen potrebnih postopkov.
   Člen 4
   Predsednik Sveta je pooblaščen, da pošlje uradno obvestilo iz člena 9(2) Sporazuma.

      V Bruslju, 30. maja 2007

            Za Svet

            Predsednik

         F. MÜNTEFERING

    ---documentbreak---

               7.7.2007

               SL

               Uradni list Evropske unije

               L 179/39

         SPORAZUM
   med Evropsko skupnostjo in vlado Kirgiške republike o nekaterih vidikih zračnih prevozov
   EVROPSKA SKUPNOST
   na eni strani in
   VLADA KIRGIŠKE REPUBLIKE
   na drugi strani
   (v nadaljnjem besedilu „pogodbenici“) STA SE –
   OB UGOTOVITVI, da dvostranski sporazumi o zračnem prevozu, sklenjeni med več državami članicami Evropske skupnosti in Kirgiško republiko, vsebujejo določbe, ki so v nasprotju z zakonodajo Skupnosti,
   OB UGOTOVITVI, da ima Evropska skupnost izključno pristojnost v zvezi z več vidiki, ki bi morali biti vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po pravu Evropske skupnosti letalski prevozniki iz Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da se morajo določbe dvostranskih sporazumov o zračnih prevozih med državami članicami Evropske skupnosti in Kirgiško republiko, ki so v nasprotju z zakonodajo Evropske skupnosti, popolnoma uskladiti s to zakonodajo, zaradi vzpostavitve trdne pravne podlage za zračne prevoze med Evropsko skupnostjo in Kirgiško republiko ter ohranitve stalnosti takšnih zračnih prevozov,
   OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Evropske skupnosti in Kirgiško republiko, ki (i) zahtevajo ali spodbujajo sklepanje sporazumov med podjetji, sklepom podjetniških združenj ali usklajenim ravnanjem, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepa ali usklajenih ravnanj; ali (iii) prenašajo na letalske prevoznike ali druge zasebne gospodarske subjekte odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja –
   DOGOVORILI NASLEDNJE:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznem sporazumu, navedenem v Prilogi I, na državljane države članice, ki je pogodbenica navedenega sporazuma, se razumejo kakor sklicevanja na državljane držav članic Evropske skupnosti.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica navedenega sporazuma, se razumejo kakor sklicevanja na letalske prevoznike ali letalske družbe, ki jih določi navedena država članica.
   4.   Dodelitev prometnih pravic se še naprej izvaja prek obstoječih ali prihodnjih dvostranskih sporazumov.
   Člen 2
   Določitev s strani države članice
   1.   Določbe iz odstavkov 2 in 3 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskega prevoznika s strani zadevne države članice, njegovih pooblastil in dovoljenj, ki jih prizna Kirgiška republika, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice, Kirgiška republika prizna ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen; in

               (iii)

               je letalski prevoznik neposredno v lasti ali je večinski lastnik država članica in/ali državljani države članice in/ali drugih držav, ki so navedene v Prilogi III, članic in/ali državljanov teh drugih držav, in da izvajajo te države in/ali ti državljani učinkovit nadzor.

         3.   Kirgiška republika lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima v skladu s Pogodbo o ustanovitvi Evropske skupnosti sedeža na ozemlju države članice, ki ga je določila, ali nima veljavne operativne licence v skladu z zakonodajo Evropske skupnosti;

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen; ali

               (iii)

               letalski prevoznik ni neposredno v lasti ali njegov večinski lastnik ni država članica in/ali državljani države članice in/ali drugih držav, ki so navedene v Prilogi III, in/ali državljani teh drugih držav, in da te države in/ali državljani nimajo učinkovitega nadzora.

         Pri izvajanju svoje pravice iz tega odstavka Kirgiška republika ne diskriminira med letalskimi prevozniki Skupnosti na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe iz členov, navedenih v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Kirgiške republike v skladu z varnostnimi predpisi iz sporazuma med državo članico, ki je določila letalskega prevoznika, in Kirgiško republiko uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za operativno dovoljenje navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(d).
   2.   Ne glede na kakršne koli druge nasprotne določbe, nobena določba sporazumov iz Priloge II(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Kirgiške republike, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   Člen 5
   Tarife za prevoz znotraj Evropske skupnosti
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(e).
   2.   Za tarife, ki jih zaračuna(-jo) letalski prevoznik(-i), določen(-i) Kirgiška republika v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti.
   Člen 6
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih, navedenih v Prilogi I ne (i) spodbuja sprejetja sporazumov med podjetji, sklepov podjetniških združenj ali usklajenega ravnanja, ki preprečujejo ali izkrivljajo konkurenco; ali (ii) krepi učinkov takega sporazuma, sklepa ali usklajenega ravnanja; ali (iii) prenese na zasebne gospodarske subjekte odgovornost za ukrepe, ki preprečujejo, izkrivljajo ali omejujejo konkurenco.
   2.   Določbe v sporazumih, navedenih v Prilogi I, ki so v neskladju z odstavkom 1 tega člena, se ne uporabljajo.
   Člen 7
   Priloge k Sporazumu
   Priloge k temu sporazumu so njegov sestavni del.
   Člen 8
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita.
   Člen 9
   Začetek veljavnosti in začasna uporaba
   1.   Ta sporazum začne veljati z dnem, ko se pogodbenici medsebojno pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1 pogodbenici soglašata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno obvestita o zaključku za ta namen potrebnih postopkov.
   3.   Ta sporazum se uporablja za vse sporazume in druge ureditve med državami članicami ter Kirgiško republiko, ki so navedeni v Prilogi I, ki na datum podpisa tega sporazuma še niso začeli veljati, od začetka njihove veljavnosti ali začasne uporabe.
   Člen 10
   Prenehanje veljavnosti
   1.   V primeru prenehanja veljavnosti enega izmed sporazumov iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV NAVEDENEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Bruslju, sestavljeno v dveh izvodih, dne 1. junija 2007, v bolgarskem, češkem, danskem, nizozemskem, angleškem, estonskem, finskem, francoskem, nemškem, grškem, madžarskem, italijanskem, latvijskem, litovskem, malteškem, poljskem, portugalskem, romunskem, slovaškem, slovenskem, španskem, švedskem, ruskem in kirgiškem jeziku.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За правителствοтο на Рeпублика Киргизстан
         Por el Gobierno de la República Kirguisa
         Za vládu Kyrgyzské republiky
         For Den Kirgisiske Republiks regering
         Für die Regierung der Kirgisischen Republik
         Kirgiisi Vabariigi valitsuse nimel
         Για την Κυβέρνηοη της Δημοκρατίας της Κιργιζίας
         For the Government of the Kyrgyz Republic
         Pour le gouvernement de la République kirghize
         Per il governo della Repubblica del Kirghizistan
         Kirgizstānas Republikas valdības vārdā
         Kirgizijos Respublikos Vyriausybės vardu
         A Kirgiz Köztársaság kormánya részéről
         Għall-Gvern Tar-Repubblika Kirgiża
         Voor de Regering van de Republiek Kirgizië
         W imieniu rządu Republiki Kirgiskiej
         Pelo Governo da República do Quirguizistão
         Pentru Guvernul Republicii Kârgâszstan
         Za vládu Kirgizskej republiky
         Za vlado Kirgiške republike
         Kirgisian tasavallan hallituksen puolesta
         För Republiken Kirgizistans regering

         За Правительство Кыргызской Республики

   PRILOGA I
   Seznam sporazumov iz člena 1 tega sporazuma
   Sporazumi o zračnem prevozu med Kirgiško republiko in državami članicami Evropske skupnosti, ki so na dan podpisa tega sporazuma sklenjeni, podpisani in/ali parafirani:

               —

               Sporazum o zračnem prevozu med avstrijsko zvezno vlado in vlado Kirgiške republike, podpisan na Dunaju 17. marca 1998, v nadaljnjem besedilu „Sporazum med Kirgistanom in Avstrijo“ v Prilogi II,

               —

               Sporazum o zračnem prevozu med vlado Češke republike in vlado Kirgiške republike, podpisan v Pragi 29. aprila 2004, v nadaljnjem besedilu „Sporazum med Kirgistanom in Češko“ v Prilogi II,

               —

               Sporazum med vlado Zvezne republike Nemčije in vlado Kirgiške republike o zračnem prevozu, podpisan v Biškeku 13. maja 1997, v nadaljnjem besedilu „Sporazum med Kirgistanom in Nemčijo“ v Prilogi II,

               —

               Sporazum o zračnem prevozu med vlado Kirgiške republike in vlado Helenske republike, podpisan v Atenah 1. novembra 2004, v nadaljnjem besedilu „Sporazum med Kirgistanom in Grčijo“ v Prilogi II,

               —

               Sporazum o zračnem prevozu med vlado Kirgiške republike in vlado Slovaške republike, parafiran v Biškeku 27. septembra 2006, v nadaljnjem besedilu „Sporazum med Kirgistanom in Slovaško“ v Prilogi II,

               —

               Sporazum med vlado Združenega kraljestva Velike Britanije in Severne Irske ter vlado Kirgiške republike v zvezi z zračnim prevozom, podpisan v Londonu 8. decembra 1994, v nadaljnjem besedilu „Sporazum med Kirgistanom in Združenim kraljestvom“ v Prilogi II,

         nazadnje spremenjen z Memorandumom o soglasju med organi za civilni letalski promet obeh držav, podpisanim v Londonu 2. septembra 2003, v nadaljnjem besedilu „Memorandumom o soglasju med Kirgistanom in Združenim kraljestvom“.
   PRILOGA II
   Seznam členov v sporazumih iz Priloge I in iz členov 2 do 5 tega sporazuma

               (a)

               Določitev s strani države članice:

                           —

                           člen 3(5) Sporazuma med Kirgistanom in Avstrijo,

                           —

                           člen 3(4) Sporazuma med Kirgistanom in Češko,

                           —

                           člen 3(4) Sporazuma med Kirgistanom in Nemčijo,

                           —

                           člen 3(2)(a) Sporazuma med Kirgistanom in Grčijo,

                           —

                           člen 4(4) Sporazuma med Kirgistanom in Združenim kraljestvom ter člen 4(a) Priloge B k Memorandumu o soglasju med Kirgistanom in Združenim kraljestvom;

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4(1)(a) Sporazuma med Kirgistanom in Avstrijo,

                           —

                           člen 4(1)(b) Sporazuma med Kirgistanom in Češko,

                           —

                           člen 4(1)(a) Sporazuma med Kirgistanom in Grčijo,

                           —

                           člen 5(1)(a) Sporazuma med Kirgistanom in Združenim kraljestvom ter člen 5(1)(a) Priloge B k Memorandumu o soglasju med Kirgistanom in Združenim kraljestvom;

               (c)

               Varnost:

                           —

                           člen 6 Sporazuma med Kirgistanom in Avstrijo,

                           —

                           člen 7 Sporazuma med Kirgistanom in Češko,

                           —

                           člen 12 Sporazuma med Kirgistanom in Nemčijo,

                           —

                           člen 8 Sporazuma med Kirgistanom in Grčijo,

                           —

                           člen 13a Priloge B k Memorandumu o soglasju med Kirgistanom in Združenim kraljestvom;

               (d)

               Obdavčitev letalskega goriva:

                           —

                           člen 7 Sporazuma med Kirgistanom in Avstrijo,

                           —

                           člen 8 Sporazuma med Kirgistanom in Češko,

                           —

                           člen 6 Sporazuma med Kirgistanom in Nemčijo,

                           —

                           člen 9 Sporazuma med Kirgistanom in Grčijo,

                           —

                           člen 9 Sporazuma med Kirgistanom in Slovaško,

                           —

                           člen 8 Sporazuma med Kirgistanom in Združenim kraljestvom;

               (e)

               Tarife za prevoz znotraj Evropske skupnosti:

                           —

                           člen 11 Sporazuma med Kirgistanom in Avstrijo,

                           —

                           člen 12 Sporazuma med Kirgistanom in Češko,

                           —

                           člen 10 Sporazuma med Kirgistanom in Nemčijo,

                           —

                           člen 13 Sporazuma med Kirgistanom in Grčijo,

                           —

                           člen 7 Sporazuma med Kirgistanom in Združenim kraljestvom; člen 7 Priloge B k Memorandumu o soglasju med Kirgistanom in Združenim kraljestvom.

         PRILOGA III
   Seznam drugih držav iz člena 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu).


title: Sklep Sveta z dne 27. marca 2000 o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje Sisnet

text:
Pomembno pravno obvestilo

|

32000D0265

Uradni list L 085 , 06/04/2000 str. 0012 - 0020

		Sklep Svetaz dne 27. marca 2000o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje "Sisnet"(2000/265/ES)SVET EVROPSKE UNIJE JE –ob upoštevanju prvega stavka drugega pododstavka člena 2(1) Protokola, priloženega Pogodbi o Evropski uniji in Pogodbi o ustanovitvi Evropske skupnosti, ki vključuje schengenski pravni red v okvir Evropske unije (v nadaljnjem besedilu "Schengenski protokol"),ob upoštevanju naslednjega:(1) Namestnik generalnega sekretarja Sveta je bil s Sklepom Sveta 1999/870/ES [1] pooblaščen, da v okviru vključitve schengenskega pravnega reda v okvir Evropske unije deluje kot zastopnik nekaterih držav članic za sklenitev pogodb v zvezi s postavitvijo in delovanjem komunikacijske infrastrukture za schengensko okolje (v nadaljnjem besedilu "Sisnet") in upravlja te pogodbe.(2) Finančne obveznosti, ki izhajajo iz teh pogodb, ne bremenijo splošnega proračuna Evropske unije, zato se določbe Finančne uredbe z dne 21. decembra 1977, ki se uporabljajo za splošni proračun Evropskih skupnosti [2], ne uporabljajo.(3) Uvesti je torej treba posebna pravila, ki opredeljujejo podrobne postopke za oblikovanje in izvrševanje proračuna, potrebnega za pokrivanje vseh stroškov, ki nastanejo ob sklepanju pogodb, obveznosti, ki izhajajo iz teh pogodb po njihovi sklenitvi, za izterjavo prispevkov, ki jih plačajo zadevne države, ter za predstavitev in revidiranje obračunov.(4) Prav tako je treba določiti pravila, ki se uporabljajo za sklepanje teh pogodb.(5) Ta sklep predstavlja razvoj schengenskega pravnega reda v smislu Schengenskega protokola –SKLENIL:POGLAVJE ISplošna načelaČlen 1V tej finančni uredbi je "proračun" instrument, ki napoveduje ter za vsako proračunsko leto vnaprej odobri prihodke in odhodke, potrebne za izpolnjevanje obveznosti, ki izhajajo iz pogodb, navedenih v Sklepu 1999/870/ES.Člen 2Ta finančna uredba določa podrobna pravila za sklepanje pogodb v zvezi s Sisnetom ter za oblikovanje in izvrševanje proračuna, potrebnega za te pogodbe.Člen 31. Proračun se porazdeli po postavkah, zajemajočih proračun v zvezi s pripravljalnimi koraki, ki vodijo k sklenitvi zadevnih pogodb, vključno z vsemi stroški, izhajajočimi iz priprave Sisnetovih javnih razpisov, s proračunom za postavitev in proračunom za delovanje Sisneta. Če je treba, se vsaka postavka naprej razdeli v poglavja in člene.2. Dodeljena sredstva, odprta po posameznih postavkah, se ne smejo dodeliti drugim odhodkovnim postavkam.Člen 4Dodeljena proračunska sredstva se uporabljajo skladno z načeli dobrega finančnega poslovodenja, zlasti glede gospodarnosti in stroškovne učinkovitosti.Člen 5Vsak pobran prejemek in vsak izplačan odhodek je treba vknjižiti v dobro ali v breme enega izmed členov iz proračuna.Brez poseganja v člen 17 noben odhodek ne sme biti porabljen ali odobren s prekoračitvijo dodeljenih sredstev.Člen 61. Ob upoštevanju člena 17 se vsi prihodki in odhodki v celoti zabeležijo v proračun in v konte brez kakršnega koli medsebojnega prilagajanja. Celotni prihodek pokriva celotni odhodek.2. Proračunsko leto traja od 1. januarja do 31. decembra.3. Vsi proračunski prispevki držav iz člena 25, plačani pred začetkom proračunskega leta, na katero se nanašajo, se knjižijo v proračun za tisto proračunsko leto.4. Odhodki za proračunsko leto se knjižijo za to leto na podlagi odhodkov, za katere je finančni nadzornik prejel odobritev najpozneje 31. decembra in za katere je računovodja opravil ustrezna izplačila pred naslednjim 15. januarjem.5. Dodeljena sredstva se lahko uporabljajo zgolj za pokrivanje odhodkov, ki so pravilno izkazani in plačani v proračunskem letu, za katero so bili dodeljeni, razen če v členu 7 ni določeno drugače, in za poravnavo dolgov iz prejšnjih proračunskih let, za katera prenos proračunskih sredstev ni bil izveden.Člen 71. Rabo dodeljenih sredstev urejajo naslednja pravila:(a) dodeljena sredstva, ki ostanejo neporabljena na koncu proračunskega leta, za katero so bila vknjižena, praviloma zapadejo;(b) dodeljena sredstva za neporavnana plačila obveznosti na dan 31. decembra, ki so pravilno izkazane med 1. januarjem in 31. decembrom, se samodejno prenesejo le v naslednje proračunsko leto.2. Ne glede na odstavek 1 sme namestnik generalnega sekretarja Sveta pred 31. januarjem poslati Delovni skupini za Schengenski informacijski sistem, v nadaljevanju besedila "Delovna skupina SIS", ustrezno utemeljeno zahtevo, da se v naslednje proračunsko leto prenesejo dodeljena sredstva, ki do 31. decembra niso bila porabljena, če sredstva, dodeljena zadevnim proračunskim postavkam za naslednje leto, ne pokrivajo zahtev.Prenos takšnih dodeljenih sredstev se lahko predlaga le v izjemnih primerih.Namestnik generalnega sekretarja si pri izvajanju svojih pooblastil za izvrševanje proračuna prizadeva, odvisno od zahtev upravljanja, da najprej porabi sredstva, dodeljena za tekoče proračunsko leto, in da ne porabi prenesenih dodeljenih sredstev, dokler niso izčrpana prejšnja.Delovna skupina SIS odloči o takšni zahtevi za prenos najpozneje do 1. marca.3. Dodeljena sredstva, prenesena iz enega proračunskega leta v drugo, zapadejo, če so na koncu proračunskega leta, v katero so bila prenesena, še vedno neporabljena.4. Seznam dodeljenih sredstev, ki bodo samodejno prenesena na podlagi odstavka 1(b), se posreduje v vednost Delovni skupini SIS pred 1. marcem.5. Za izvrševanje proračuna se poraba dodeljenih sredstev, ki bodo prenesena, prikaže ločeno v kontih za tekoče proračunsko leto za vsako proračunsko postavko posebej.POGLAVJE IIOblikovanje proračunaČlen 81. Proračun se sestavi v evrih.2. Namestnik generalnega sekretarja Sveta pred 30. septembrom posreduje predhodni predlog proračuna Delovni skupini SIS in priloži obrazložitveni memorandum.3. Delovna skupina SIS da svoje mnenje o tem predhodnem predlogu.4. Generalni sekretar oblikuje predlog proračuna in ga do 31. oktobra posreduje državam iz člena 25.5. Države članice iz člena 25 na srečanju v okviru Sveta pred koncem leta sprejmejo proračun.6. Odločitev o sprejetju proračuna, ki jo namestnik generalnega sekretarja ustrezno sporoči državam iz člena 25, označuje trenutek zapadlosti prispevkov teh držav v plačilo.Člen 91. Če proračun na začetku proračunskega leta še ni bil dokončno sprejet:(a) je plačila mogoče izvesti vsak mesec do ene dvanajstine skupnih dodeljenih sredstev, odobrenih za vsako proračunsko postavko za predhodno proračunsko leto; in(b) prispevki držav iz člena 25 se lahko zahtevajo vsak mesec do ene dvanajstine prispevkov, plačanih po zadnjem redno sprejetem proračunu.2. Vsako odločitev o uporabi dvanajstine prihodka in odhodka do skupno treh dvanajstin zneskov, vnesenih v zadnji redno sprejeti proračun, sprejme namestnik generalnega sekretarja in jo v pismu posreduje državam iz člena 25.3. Odločitev o odobritvi plačil in zahtevkih za prispevke nad omejitvijo treh dvanajstin zneskov, vnesenih v zadnji redno sprejeti proračun, sprejmejo države članice iz člena 25 na srečanju v okviru Sveta.4. Vsi ukrepi, sprejeti na podlagi odstavkov 1, 2 in 3, prenehajo takoj ob dokončnem sprejetju proračuna.Člen 101. Vsi predlogi dopolnitev ali sprememb proračunov se predložijo, preučijo in sprejmejo v enaki obliki in po enakem postopku kakor proračun, katerega predvidevanja spreminjajo.2. Dopolnilni proračun se predloži enkrat na leto v mesecu, ki sledi zaprtju kontov, kakor je določeno v členu 46(1), za vnos bilance proračunskega rezultata predhodnega proračunskega leta kot prihodek ob pozitivni bilanci ali kot odhodek ob negativni bilanci.Člen 11Proračun je dostopen javnosti.POGLAVJE IIIIzvrševanje proračuna in računovodstvoČlen 12Proračun se izvaja v skladu z načelom, da sta odredbodajalec in računovodja različna posameznika. Dolžnosti odredbodajalca, računovodje in finančnega nadzornika so medsebojno nezdružljive.Člen 131. Nalogo odredbodajalca za prihodek in odhodek opravlja generalni direktor pri generalnem sekretariatu Sveta. Odredbodajalec izvršuje proračun v imenu namestnika generalnega sekretarja in sme v mejah dodeljenih proračunskih sredstev prenesti svoja pooblastila na direktorja.2. Odredbodajalec se lahko odloči za prenos med členi vsakega poglavja. S soglasjem Delovne skupine SIS se odredbodajalec lahko odloči za prenos med poglavji iste postavke. Delovna skupina SIS da svoje soglasje pod istimi pogoji kakor za sprejetje svojega mnenja o proračunu.Člen 14Nalogo finančnega nadzornika opravlja finančni nadzornik Sveta skladno s pravili, ki se uporabljajo za njegove dolžnosti.Člen 15Prejem prihodka in izplačilo odhodka opravlja računovodja iz generalnega direktorata A pri generalnem sekretariatu Sveta.Člen 161. Za terjanje kakršnega koli zneska, dolgovanega na podlagi člena 25, ali kakršnega koli dolga tretje stranke zadevnim državam v zvezi s prenehanjem, postavitvijo in delovanjem Sisneta se zahteva, da odredbodajalec izdaja nalog za izterjavo. Nalogi za izterjavo se posredujejo računovodji, ki jih predloži finančnemu nadzorniku v odobritev.2. Namen te odobritve je potrditi, da:(a) je bil prihodek vknjižen v ustrezno proračunsko postavko;(b) je nalog za izterjavo pravilen in v skladu z ustreznimi določbami;(c) je priložena dokumentacija pravilna;(d) je dolžnik ali pristojni organ države dolžnice pravilno opisan;(e) je naveden datum zapadlosti;(f) so bila uporabljena načela dobrega finančnega poslovodenja iz člena 4;(g) sta višina in valuta zneska, ki ga je treba povrniti, pravilna.3. Računovodja prevzame odgovornost za pravilno pripravo nalogov za izterjavo.Člen 17Ne glede na člena 5 in 6:1. se od vseh računov, faktur ali izkazov, ki se nato posredujejo v izplačilo neto zneska, lahko odštejejo:(a) denarne kazni za pogodbenico v zvezi s sprejeto ponudbo;(b) popravki napačno plačanih zneskov, ki se lahko naredijo z vnaprejšnjim odračunanjem, če to vpliva na validacijo iste vrste pod postavko, poglavjem, členom in proračunskim letom, v katerem je bilo preplačilo opravljeno.Popusti, povračila in znižanja na fakture in račune se ne beležijo kot poseben prihodek;2. naslednji zneski so lahko ponovno uporabijo po postavkah, ki jih je bremenil začetni odhodek:- prihodek iz povračila pomotoma plačanih zneskov iz dodeljenih proračunskih sredstev.Zneski morajo biti ponovno uporabljeni pred koncem proračunskega leta, ki sledi tistemu, v katerem je bil prihodek dobljen.Člen 181. Vsak ukrep, ki utegne povzročiti odhodek iz proračuna, mora biti najprej predmet predloga odredbodajalca računovodji glede prevzema obveznosti za odhodke in mora izkazovati namen, znesek, proračunsko postavko, ki jo bo odhodek bremenil, in upnika. Računovodja predlog predloži finančnemu nadzorniku v odobritev.2. Namen te odobritve je potrditi, da:(a) je bil predlog za prevzem obveznosti predložen v skladu z odstavkom 1;(b) je odhodek bremenil ustrezno proračunsko postavko;(c) so v proračunu na voljo dodeljena sredstva;(d) so bila uporabljena načela dobrega finančnega poslovodenja iz člena 4;(e) je odhodek pravilen in v skladu z ustreznimi določbami.Člen 191. Namen validacije odhodkov, ki jo opravi odredbodajalec, je:(a) preveriti upnikov zahtevek;(b) ugotoviti ali preveriti obstoj in znesek dolga;(c) preveriti pogoje, pod katerimi plačilo zapade;(d) preveriti, da so nakupi ali opravljene storitve v skladu z naročenimi.2. Odredbodajalec sme opraviti preverjanje v svoji pristojnosti.Člen 201. Odredbodajalec z izdajo plačilnega naloga ("pooblastilo") pooblasti računovodjo, da plača odhodkovno postavko, ki je bila validirana.2. Pooblastilo navaja:(a) proračunsko leto, na katero se bremeni plačilo,(b) proračunsko postavko, poglavje in člen;(c) znesek za izplačilo, s številkami in besedami, in valuto izplačila;(d) ime in naslov upnika;(e) namen odhodka;(f) način plačila;(g) številke in datume ustreznih odobritev obveznosti.3. Plačilni nalog opremi z datumom in podpiše odredbodajalec.4. Računovodja predloži plačilni nalog skupaj z originalno priloženo dokumentacijo finančnemu nadzorniku v odobritev.5. Namen te odobritve je potrditi, da:(a) je bil plačilni nalog pravilno izdan;(b) se plačilni nalog sklada s prevzemom obveznosti za odhodke in da je znesek na njem pravilen ob upoštevanju načel dobrega finančnega poslovodenja iz člena 4;(c) odhodek bremeni ustrezno proračunsko postavko;(d) so v zadevni proračunski postavki ali členu na voljo dodeljena sredstva;(e) je priložena dokumentacija pravilna in(f) je upnik pravilno imenovan in opisan.6. Vsak odhodek mora biti vnaprej pokrit s prispevki držav iz člena 25 ali, če teh ni, z bančnim posojilom. Stroški posojila za predfinanciranje ob neplačilu prispevkov se razdelijo med države, ki zamujajo s plačilom, sorazmerno z njihovimi neplačanimi prispevki in ob upoštevanju trajanja zaostankov.Člen 21Plačila se izvedejo prek bančnega računa, odprtega v imenu generalnega sekretarja Sveta, skladno s členom 17 Sklepa Sveta 1999/323/ES [3]. Nalogi za bančna nakazila, izdani na podlagi te finančne uredbe, zahtevajo skupni podpis dveh uslužbencev, ki ju imenuje namestnik generalnega sekretarja, eden od njiju pa je računovodja.Člen 22Če finančni nadzornik zavrne odobritev, opredeljeno v členih 16, 18 ali 20, in odredbodajalec vztraja pri svojem predlogu, se zadeva preda namestniku generalnega sekretarja. Razen v primerih, ko je razpoložljivost dodeljenih sredstev dvomljiva, sme namestnik generalnega sekretarja z ustrezno utemeljeno odločitvijo preglasiti zavrnitev in potrditi nalog za izterjavo, prevzem obveznosti za odhodke ali nalog za izplačilo. Namestnik generalnega sekretarja v roku enega meseca obvesti Računsko sodišče o kakršnikoli tovrstni odločitvi. Odločitev je izvršljiva od dneva zavrnitve odobritve.Člen 23Disciplinska odgovornost odredbodajalca, finančnega nadzornika in računovodje v primeru, ko ne izpolnjujejo določb te finančne uredbe, je predpisana v Kadrovskih predpisih za uradnike Evropskih skupnosti.Člen 24Konti se vodijo po metodi dvostavnega knjigovodstva na podlagi koledarskega leta. Prikazovati morajo vse prihodke in odhodke za proračunsko leto.POGLAVJE IVPrispevki državČlen 251. Proračunski prihodek sestavljajo finančni prispevki naslednjih držav članic: Belgije, Danske, Nemčije, Grčije, Španije, Francije, Italije, Luksemburga, Nizozemske, Avstrije, Portugalske, Finske in Švedske, pa tudi Islandije in Norveške.2. Finančni prispevki teh držav se določijo v proračunu in izrazijo v evrih.Člen 26Države iz člena 25 pošljejo svoje finančne prispevke namestniku generalnega sekretarja skladno z naslednjo formulo.Višina prispevkov, ki jih plačajo države članice iz člena 25 na eni ter Islandija in Norveška na drugi strani, se izračuna letno na podlagi deleža vsake zadevne države članice ter Islandije in Norveške v skupnem bruto domačem proizvodu (BDP) za predhodno leto vseh držav iz člena 25. Višina prispevkov zadevnih držav članic se izračuna letno, ob upoštevanju prispevkov Islandije in Norveške, na podlagi razmerja sredstev DDV, ki jih je vsaka zadevna država plačala v skupna sredstva DDV Evropskih skupnosti, kakor je bilo določeno v zadnji spremembi proračuna Skupnosti med predhodnim proračunskim letom.Člen 271. Namestnik generalnega sekretarja posreduje zahteve za prispevke v pismu vsaki državi iz člena 25 prek državnih uprav, katerih podatki so mu bili sporočeni.2. Zadevno pismo vsebuje naslednje informacije:(a) odločitev o sprejemu proračuna ali ob sklicevanju na člen 9 odločitev o zahtevi za prispevke po začasnih dvanajstinah;(b) znesek, ki ga plača vsaka država, izračunan v evrih skladno z razdelitvenim ključem iz člena 26;(c) podrobnosti, potrebne za plačilo prispevka.3. Prispevki se plačajo na bančni račun iz člena 21.4. Prispevki se plačajo v evrih.Člen 281. Od držav iz člena 25 se zahteva, da plačajo 25 % svojega prispevka najpozneje do 15. februarja, 1. aprila, 1. julija in 1. oktobra.2. Če država ne bi izpolnila svojih finančnih obveznosti, se po analogiji uporabijo obstoječi predpisi Skupnosti o obrestih, ki se zaračunajo ob zapoznelem plačilu prispevkov v proračun Skupnosti, brez poseganja v stroške, ki jih mora ta država kriti na podlagi določb člena 20(6).POGLAVJE VSklepanje pogodbČlen 291. Pogodbe za nakup ali najem blaga ali za opravljanje storitev se sklenejo v pisni obliki.2. Vse take pogodbe, za katere je ocenjena vrednost enaka ali večja od praga, določenega v Direktivi Sveta 93/36/EGS z dne 14. junija 1993 o usklajevanju postopkov oddaje javnih naročil blaga [4] ali v Direktivi Sveta 92/50/EGS z dne 18. junija 1992 o usklajevanju postopkov za oddajo javnih naročil storitev [5], so sklenjene po objavi razpisa skladno z določbami teh direktiv, vključno z vsemi poznejšimi spremembami, ki utegnejo biti sprejete (v nadaljnjem besedilu "direktive Sveta o postopkih javnih naročil").3. Pogodbe, za katere ocenjena vrednost ne presega praga, določenega v direktivah Sveta o postopkih javnih naročil, se lahko sklenejo z zasebno pogodbo. V takšnih primerih so države članice iz člena 25 kljub temu zavezane, da kar najbolj in z vsemi ustreznimi sredstvi omogočijo ponudnikom, ki naj bi bili sposobni dobaviti zadevno blago in storitve, sodelovanje pri razpisu.4. Razpis praviloma objavi generalni sekretariat Sveta v imenu držav članic iz člena 25 v vseh državah članicah.5. Razpisni postopki ter merila izbire in nagrajevanja se določijo in urejajo z določbami direktiv Sveta o postopkih javnih naročil, kakor so bile dopolnjene z določbami te finančne uredbe.6. Vsak razpis pripravi generalni sekretariat Sveta v imenu držav članic iz člena 25 in zlasti:(a) določi postopek oddaje ponudb in opredeli način njihove predstavitve, ki vključuje zlasti vse zahteve glede uporabe standardnega obrazca za odgovor;(b) navede sklicevanje na splošne pogoje, ki se uporabljajo za zadevno pogodbo (dobava ali storitve), kjer je ustrezno, in na kakršenkoli dokument, ki vsebuje pogoje, posebej uporabljene za posamezno zadevno pogodbo;(c) vključuje klavzulo, po kateri oddaja ponudbe pomeni sprejemanje ustreznih pogojev;(d) določi pogoje, pod katerimi se sme opraviti inšpekcijski pregled, kjer je to ustrezno, da so v primeru inšpekcijskega pregleda na kraju samem natančno določeni;(e) določi obdobje, v katerem bo ponudba ostala veljavna in v katerem ne sme biti spremenjena v nobenem pogledu;(f) določi kazni za neizpolnjevanje določb pogodbe;(g) določi podrobnosti, ki jih morajo vsebovati računi (ali ustrezna priložena dokumentacija);(h) prepoveduje vsakršen stik med namestnikom generalnega sekretarja in njegovim osebjem, predstavniki vlad držav članic iz člena 25, predstavniki vlad Islandije in Norveške ter ponudniki glede zadev v zvezi z razpisom, razen izjemoma pod naslednjimi pogoji:pred zadnjim dnevom za oddajo ponudb:(i) na zahtevo ponudnikov:dodatne informacije izključno za pojasnitev narave razpisa se smejo posredovati vsem ponudnikom;(ii) na zahtevo namestnika generalnega sekretarja:če države članice iz člena 25, ali Islandija in Norveška, ali generalni sekretariat Sveta v besedilu razpisa opazijo napako, nenatančnost, opustitev ali kako drugo obliko napake pri pisanju, lahko generalni sekretariat na način, ki je enak postopku prvotnega razpisa, o tem obvesti zadevne osebe;(iii) po tem ko so bile ponudbe odprte in na zahtevo držav članic iz člena 25, Islandije ali Norveške, ali generalnega sekretariata Sveta, če je potrebno kakšno pojasnilo v zvezi s ponudbo ali če morajo biti v ponudbi popravljene očitne napake pri pisanju, se lahko generalni sekretariat obrne na ponudnika.Člen 30V vsakem primeru stika pod pogoji iz člena 29(6)(h) je treba sestaviti "uradni zaznamek" in takšen stik se omeni v poročilu, ki se naknadno odda svetovalnemu odboru iz člena 36.Člen 31Med državljani držav članic ter Islandije in Norveške glede pogodb, ki jih sklene namestnik generalnega sekretarja v imenu držav članic iz člena 25, ne sme biti nikakršne diskriminacije ne podlagi državljanstva.Člen 32Kjer obstajajo splošni pogoji, ki se uporabljajo za predlagano pogodbo, se priložijo razpisu. Priloži se tudi vsak dokument, ki vsebuje pogoje, posebej uporabljene za posamezno pogodbo.Člen 33Ponudniki lahko ponudbe oddajo:(a) po pošti:v tem primeru mora biti v razpisu določeno, da je veljavni datum oddaje datum, odtisnjen na poštnem žigu. Ponudbe, oddane po pošti, morajo biti priporočene pošiljke; ali(b) z vročitvijo neposredno generalnemu sekretariatu Sveta ali prek zastopnika ponudnika, vključno z zasebnimi kurirskimi službami:v tem primeru morata biti v razpisu navedena datum in ura, do katere morajo biti ponudbe oddane, in določen oddelek v okviru generalnega sekretariata Sveta, kamor jih je treba oddati proti podpisanemu in datiranemu potrdilu o prejemu.Datum mora biti v obeh primerih isti.Da bi varovali tajnost in se izognili vsem težavam, mora razpis vsebovati naslednjo določbo:"Ponudbe je treba oddati v zalepljeni kuverti, ki je v še eni zalepljeni kuverti. Na notranji kuverti se poleg imena oddelka, na katerega je naslovljena, kakor je bilo navedeno v razpisu, označi naslednje besede "Razpis — vložišče naj ne odpira". Če so uporabljene samolepilne kuverte, morajo biti zalepljene s samolepilnim trakom, pošiljatelj pa se mora čezenj podpisati."Člen 34Vsako ponudbo je treba odpreti.Ponudbe skupaj odpre odbor, ki ga v ta namen imenuje namestnik generalnega sekretarja. Sestavljajo ga trije visoki uradniki iz različnih direktoratov generalnega sekretariata Sveta. Finančni nadzornik mora biti obveščen o odpiranju ponudb. Finančni nadzornik ali njegov predstavnik je prisoten kot opazovalec.Odbor sestavi poročilo o odpiranju ponudb, ki ga podpišejo vsi njegovi člani.Vsako stran vsake ponudbe parafira najmanj en član odbora. Odbor sestavi pisni zapisnik o prejetih ponudbah, ki navaja zlasti vse dokumente, prejete od vsakega ponudnika v zvezi z razpisom.Člen 35Vsako ponudbo ocenijo države članice iz člena 25, skupaj z Islandijo in Norveško. Poročilo, ki ga soglasno potrdijo navedene države, predstavi svetovalnemu odboru iz člena 36 pristojni uradnik generalnega sekretariata Sveta, ki ga določi odredbodajalec ali njegov namestnik, ki ga prav tako določi odredbodajalec.To poročilo vključuje zlasti:(a) utemeljitev razlogov za zavrnitev katerih koli ponudb;(b) tehnično in finančno oceno vsake ponudbe, vključno s primerjalno tabelo cen na enoto;(c) razloge za izbiro priporočenega ponudnika.Člen 36Pogodbe, ki jih bodo sklenili namestnik generalnega sekretarja v imenu držav članic iz člena 25 in ustrezni predstavniki Islandije in Norveške po objavi razpisa, se najprej predložijo v mnenje Svetovalnemu odboru za javna naročila in pogodbe.Člen 37Svetovalni odbor iz člena 36 vključuje po enega predstavnika iz vsake države članice iz člena 25, skupaj s po enim predstavnikom iz Norveške in Islandije. Države članice iz člena 25, skupaj z Islandijo in Norveško, zagotovijo, da imajo izbrani predstavniki ustrezno strokovno znanje in izkušnje iz informatike in/ali finančnih zadev in/ali pravnih zadev. Predstavniki ne smejo sodelovati pri oceni spisov, ki bodo predloženi svetovalnemu odboru. Predstavnik finančnega nadzornika je prisoten kot opazovalec.Svetovalni odbor med svojimi predstavniki z navadno večino izbere predsedujočega in namestnika predsedujočega.Svetovalni odbor da mnenje, ali je postopek za izbiro ponudnika korekten in na splošno o predlaganih pogojih pogodbe.Vsako drugo sporno vprašanje v zvezi zadevo, ki je predmet tega poglavja, se lahko predloži navedenemu svetovalnemu odboru v mnenje.Svetovalni odbor si prizadeva soglasno sprejeti svoja mnenja. Če takšno soglasje ni možno, svetovalni odbor sprejme mnenja z navadno večino svojih predstavnikov. Za veljavnost postopkov se zahteva sklepčnost 11 glasov. Pri neodločenem izidu glasovanja ima predsedujoči odločilni glas.Generalni sekretariat Sveta po potrebi zagotovi svetovalnemu odboru tajniško pomoč.Člen 38Svetovalni odbor sestavi svoj lastni poslovnik, po analogiji s poslovnikom Svetovalnega odbora za javna naročila in pogodbe Sveta Evropske unije.Člen 39Od svetovalnega odbora se zahteva, da izključno kot svetovalec da svoje mnenje:(a) o vseh predlaganih pogodbah za oskrbo ali storitve, vključno s študijami, za katere je ocenjena vrednost enaka ali presega prage iz direktiv Sveta o postopkih javnih naročil;(b) o vsakem predlaganem dogovoru, ki dopolnjuje katero koli pogodbo, kakor navedeno v točki (a), kadarkoli so spremembe pomembne, zlasti kadar bi učinek takšnega dopolnilnega dogovora spremenil znesek v izvirni pogodbi;(c) o vsakem predlaganem dopolnilnem dogovoru, katerega učinek bi zvišal celotni znesek iz že sklenjene pogodbe nad prag iz točke (a);(d) o vprašanjih, ki se pojavijo ob sklepanju ali izvajanju pogodb (npr. preklic naročil, zahteve za odpis zamudnin, odstopanja od specifikacij in splošnih pogojev pogodbe), če je zadeva tako resna, da upravičuje zahtevo po mnenju;(e) na zahtevo ene države članice iz člena 25, ali Islandije ali Norveške, ali člana svetovalnega odbora, ali namestnika generalnega sekretarja o predlaganih pogodbah, ki vsebujejo znesek pod pragom iz točke (a), kadar menijo, da takšne pogodbe vsebujejo načelna vprašanja ali so posebne narave.Člen 40Spise, predložene svetovalnemu odboru v mnenje na podlagi člena 39(b) do (e), spremlja poročilo, ki so ga soglasno potrdile države članice iz člena 25, pa tudi Islandija in Norveška.Člen 41Mnenja svetovalnega odbora podpiše njegov predsedujoči. V izognitev zamudam v procesu, ki nastanejo zaradi posredovanja svetovalnega odbora, lahko države članice iz člena 25, pa tudi Islandija in Norveška, če sodijo, da je treba, določijo primeren rok, v katerem mora biti mnenje predloženo. Mnenja se sporočijo namestniku generalnega sekretarja in državam članicam iz člena 25, pa tudi Islandiji in Norveški. Države članice iz člena 25, pa tudi Islandija in Norveška ob ustreznem upoštevanju mnenja soglasno sprejmejo končno odločitev. Ko je ta odločitev sprejeta, namestnik generalnega sekretarja v imenu držav članic iz člena 25 ter ustrezna predstavnika Islandije in Norveške sklenejo zadevno(-e) pogodbo(-e).Člen 42Generalni sekretariat Sveta obvesti vse ponudnike o odločitvi, sprejeti glede njihovih ponudb.Člen 431. Pogodbe je možno sklepati na podlagi računa ali stroškovnika, če pričakovana vrednost blaga ali storitev ne presega 2000 EUR.2. Kot zavarovanje za izpolnitev se od dobaviteljev, pogodbenikov ali ponudnikov storitev z jamstveno klavzulo lahko zahteva, da nakažejo predhodni polog. Takšen polog mora pokrivati ne le celotno obdobje zavarovanja, ampak tudi obdobje, dovolj dolgo za njegovo uveljavitev. Polog mora načelno sestavljati plačilo, nakazano v evrih na račun, ki je posebej v ta namen odprt na ime generalnega sekretariata Sveta. Tak polog se lahko položi le pri prvorazredni kreditni organizaciji kot vloga na depozitni račun na vpogled ali kratkoročni depozitni račun, izražen v evrih.3. Znesek pologa se določi glede na običajne pogoje trgovanja.4. Takšna varščina je obvezna, kadar je vrednost zadevne pogodbe enaka ali presega prag, določen v direktivah Sveta o postopkih javnih naročil.5. To varščino lahko nadomesti zavarovanje s solidarnim poroštvom, ki ga sprejme tretja oseba in ga odobri računovodja. Zavarovanje je načelno izraženo v evrih in mora biti skladno z istimi pravili kakor zavarovanje iz odstavka 2.6. Kadar se pogodba ne izpolni ali njena izpolnitev zamuja, namestnik generalnega sekretarja zagotovi, da se državam članicam iz člena 25, pa tudi Islandiji in Norveški, ustrezno nadomestijo škoda, obresti in stroški, tako da se njihov znesek odšteje od pologa ne glede na to, ali ga je vplačal neposredno dobavitelj, pogodbenik ali tretja oseba.Člen 44Običajni dokumentaciji, ki je priložena prvemu nalogu za plačilo, sestavljenemu za izpolnitev pogodbe, za katero se zahteva zagotovitev pologa, se doda s strani računovodje potrjena kopija potrdila o prejemu, ki je bilo izdano ob nakazilu pologa, ali s strani računovodje potrjena kopija izjave organizacije ali tretje stranke, ki daje zavarovanje.Člen 45Pologe povrne ali sprosti namesto njih dana zavarovanja iz člena 43 namestnik generalnega sekretarja skladno z določbami veljavne pogodbe ali zavarovanja, razen v primeru neizpolnitve ali zamujene izpolnitve iz člena 43(6).POGLAVJE VIPredstavitev in revizija kontovČlen 461. Namestnik generalnega sekretarja v dveh mesecih od konca obdobja izvrševanja proračuna sestavi obračun prihodkov in odhodkov ter bilanco stanja in ju predloži Delovni skupini SIS.2. Obračun prihodkov in odhodkov zajema vse transakcije v zvezi s prihodki in odhodki, ki se nanašajo na prejšnje proračunsko leto. Predloži se v enaki obliki in po enakih podpostavkah kakor proračun.3. Obračunu se priloži naslednje:(a) izjava, ki prikazuje položaj vsake države iz člena 25 glede plačila njenega finančnega prispevka, in(b) izjava o prenosu dodeljenih sredstev.4. Bilanca stanja prikazuje proračunsko aktivo in pasivo na dan 31. decembra predhodnega proračunskega leta.Člen 471. Računsko sodišče se zaprosi za revizijo kontov.2. Namestnik generalnega sekretarja posreduje obračun prihodkov in odhodkov ter bilanco stanja Računskemu sodišču v 15 dneh po obdobju, predpisanem v členu 46(1).3. Namen revizije Računskega sodišča je ugotoviti, da so bili vsi prihodki prejeti in da so vsi odhodki nastali zakonito in po redni poti v skladu s pogodbami, ki se izvajajo, proračunom in to finančno uredbo.4. Namestnik generalnega sekretarja Računskemu sodišču zagotovi vse zmogljivosti, ki se mu zdijo potrebne za opravljanje njegove naloge.Člen 48Obračun prihodkov in odhodkov, bilanca stanja in poročilo Računskega sodišča, opremljene, kjer je ustrezno, s pripombami namestnika generalnega sekretarja, se do 1. julija predložijo državam iz člena 25. Države članice iz člena 25, ki se sestanejo v okviru Sveta, dajo namestniku generalnega sekretarja razrešnico glede izvrševanja proračuna.POGLAVJE VIIKončne določbeČlen 49Uvedba določb schengenskega pravnega reda glede Schengenskega informacijskega sistema za državo, ki ni omenjena v členu 25 (v nadaljnjem besedilu "druga država"), pomeni:(a) ponovno prilagoditev deleža prispevkov držav iz člena 25, kakor določa člen 26;(b) prilagoditev prispevkov držav iz člena 25, da se določi prispevek, ki naj ga druga država plačuje za delovanje Sisneta za celotno tekoče proračunsko leto;(c) prilagoditev prispevkov držav iz člena 25, da se določi delež prejšnjih stroškov postavitve Sisneta, ki naj jih krije druga država. Ta odstotek se izračuna na podlagi razmerja sredstev DDV, ki jih je druga država plačala v skupna sredstva DDV Evropskih skupnosti za predhodna proračunska leta, v katerih so nastali stroški, potrebni za postavitev Sisneta. Prispevek v odstotkih je predmet "dobropisa" za države iz člena 25 za znesek v sorazmerju njihovega deleža, izračunanega skladno s členom 26. Te države lahko izbirajo med dodelitvijo zadevnega zneska njihovemu deležu v proračunu ali zahtevajo povračilo.Člen 501. Ta finančna uredba se uporablja za sprejetje proračuna glede prihodkov in odhodkov, potrebnih za izpolnjevanje obveznosti, ki izhajajo iz vseh ukrepov, sprejetih skladno s členom 1 Sklepa 1999/870/ES, za proračunsko leto, v katerem začne veljati ta uredba.2. Z odstopanjem od člena 8 predloži namestnik generalnega sekretarja Sveta za proračun iz odstavka 1 predhodni predlog proračuna Delovni skupini SIS kakor hitro po sprejetju te finančne uredbe je to mogoče. Po danem mnenju Delovne skupine SIS in po oblikovanju predloga proračuna države članice iz člena 25, ki se sestanejo v okviru Sveta, nemudoma sprejmejo proračun.3. Z odstopanjem od člena 28 in v zvezi s proračunom iz odstavka 1 se od držav članic iz člena 25 zahteva, da plačajo svoj prispevek skladno z načrtom, ki ga določijo države članice iz člena 25 ob sprejetju tega proračuna.Člen 511. Ta sklep začne veljati na dan njegovega sprejetja.2. Objavi se v Uradnem listu Evropskih skupnosti.V Bruslju, 27. marca 2000Za SvetPredsednikF. Gomes[1] UL L 337, 30.12.1999, str. 41.[2] UL L 356, 31.12.1977, str. 1. Uredba, kakor je bila nazadnje spremenjena z Uredbo (ES) št. 2673/1999 (UL L 326, 18.12.1999, str. 1).[3] UL L 123, 13.5.1999, str. 51.[4] UL L 199, 9.8.1993, str. 1.[5] UL L 209, 24.7.1992, str. 1. Direktiva, kakor je bila nazadnje spremenjena z Direktivo 97/52/ES Evropskega parlamenta in Sveta (UL L 328, 28.11.1997, str. 1).--------------------------------------------------


title: Sklep Sveta z dne 17. decembra 1999 o pooblastitvi namestnika generalnega sekretarja Sveta Evropske unije, da deluje kot predstavnik nekaterih držav članic pri sklepanju pogodb, ki se nanašajo na vzpostavitev in delovanje komunikacijske infrastrukture SISNET za schengensko območje, in da upravlja s temi pogodbami

text:
Pomembno pravno obvestilo

|

31999D0870

Uradni list L 337 , 30/12/1999 str. 0041 - 0042

		Sklep Svetaz dne 17. decembra 1999o pooblastitvi namestnika generalnega sekretarja Sveta Evropske unije, da deluje kot predstavnik nekaterih držav članic pri sklepanju pogodb, ki se nanašajo na vzpostavitev in delovanje komunikacijske infrastrukture SISNET za schengensko območje, in da upravlja s temi pogodbami(1999/870/ES)SVET EVROPSKE UNIJE JE –na podlagi člena 7 Protokola priloženega k Pogodbi o Evropski uniji in Pogodbi o ustanovitvi Evropske skupnosti, ki vključuje Schengenski pravni red v okvir Evropske unije (v nadaljevanju "Schengenski protokol"),ob upoštevanju naslednjega:(1) Generalni sekretar Sveta je pooblaščen, da v imenu držav članic upravlja s pogodbo, ki se nanaša na vzpostavitev in delovanje faze II omrežja SIRENE [1];(2) države članice so sklenile, da ne bodo podaljšale pogodbe za fazo II omrežja SIRENE, ki bo prenehala veljati 23. avgusta 2001;(3) nova komunikacijska infrastruktura za schengensko območje, ki se bo imenovala SISNET, mora biti v skladu s tem zagotovljena do 23. avgusta 2001, za kar bo treba izpeljati pripravljalne ukrepe za sklepanje ustreznih pogodb, dejansko sklenitev pogodb in upravljanje s temi pogodbami;(4) države članice so namestnika generalnega sekretarja Sveta zaprosile, da jih zastopa v zvezi z izvrševanjem potrebnih pripravljalnih ukrepov, kakor tudi pri sklepanju in upravljanju teh pogodb;(5) za namestnika generalnega sekretarja Sveta pomeni izpolnjevanje te naloge v imenu nekaterih držav članic obveznost, ki se bistveno razlikuje od nalog, ki jih kot namestnik generalnega sekretarja opravlja v skladu s svojimi obveznostmi po Pogodbi o ustanovitvi Evropske skupnosti in po Pogodbi o Evropski uniji;(6) primerno je, da Svet z izrecnim sklepom namestniku generalnega sekretarja dodeli to nalogo –SKLENIL:Člen 11. Svet pooblašča namestnika generalnega sekretarja Sveta, da deluje kot predstavnik držav članic (Belgije, Danske, Nemčije, Grčije, Španije, Francije, Italije, Luksemburga, Nizozemske, Avstrije, Portugalske, Finske in Švedske) v zvezi z:(a) izvrševanjem razpisa za zbiranje ponudb za dobavo, vzpostavitev in upravljanje SISNET-a ter vseh drugih pripravljalnih ukrepov, ki utegnejo biti potrebni v ta namen; in(b) sklepanjem in upravljanjem s pogodbami za dobavo, vzpostavitvijo in upravljanjem SISNET-a ter z zagotavljanjem storitev, ki so povezane z njegovo uporabo.2. Pooblastilo na podlagi odstavka 1 zgoraj velja, dokler plačila po prej omenjenih pogodbah ne bremenijo splošnega proračuna Evropske unije, temveč še naprej bremenijo proračune držav članic.3. Namestnika generalnega sekretarja se obenem pooblasti, da deluje kot zastopnik Irske in/ali Združenega kraljestva v zadevah iz odstavka 1 zgoraj, na podlagi katerega koli prihodnjega sklepa Sveta o sodelovanju ene ali druge od obeh držav članic, v nekaterih ali vseh določbah Schengenskega pravnega reda, v skladu z določbami člena 4 Schengenskega protokola.Člen 2Delo, povezano s pripravljanjem razpisa za zbiranje ponudb in upravljanjem pogodb iz člena 1(1) v imenu držav članic opravlja Splošni sekretariat Sveta kot sestavni del svojih ustaljenih upravnih nalog.Člen 3Vsa vprašanja v zvezi s kakršno koli nepogodbeno odgovornostjo, nastalo zaradi dejanj ali opustitve dejanj s strani Generalnega sekretariata Sveta pri opravljanju njegovih upravnih nalog na podlagi tega sklepa, ureja drugi odstavek člena 288 Pogodbe o ustanovitvi Evropske skupnosti. Za vse spore v zvezi s povračilom škode velja člen 235 te pogodbe.Člen 41. V zvezi s sklepanjem in upravljanjem pogodb, omenjenih v členu 1(1), se za proračun uporablja poseben bančni račun na ime Generalnega sekretarja Sveta, odprt za upravljanje s temi pogodbami, omenjenimi v Sklepu 1999/322/ES.2. Namestnika generalnega sekretarja se pooblasti za uporabo bančnega računa iz odstavka 1 za namene uresničevanja obveznosti na podlagi tega sklepa.Člen 5Ta sklep začne učinkovati z dnem sprejetja.Člen 6Ta sklep se objavi v Uradnem listu Evropskih skupnosti.V Bruslju, 17. decembra 1999Za SvetPredsednikK. Hemilä[1] Sklep Sveta 1999/322/ES z dne 3. maja 1999, UL L 123, 13.5.1999, str. 49.--------------------------------------------------


title: Sklep Sveta z dne 17. decembra 2003 o podpisu Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001

text:
Avis juridique important

|

32004D0079

Official Journal L 026 , 29/01/2004 P. 0001 - 0002

Sklep Svetaz dne 17. decembra 2003o podpisu Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001(2004/79/ES)SVET EVROPSKE UNIJE JE -ob upoštevanju Pogodbe o Evropski uniji in zlasti členov 24 in 38 Pogodbe,ob upoštevanju naslednjega:(1) 29. maja 2000 je Svet v skladu s členom 34(2)(d) Pogodbe o Evropski uniji sprejel Konvencijo [1] o medsebojni pomoči v kazenskih zadevah med državami članicami Evropske unije (v nadaljevanju "Konvencija EU o medsebojni pomoči").(2) Člen 2(1) navedene konvencije določa pravila, ki predstavljajo nadaljnji razvoj Schengenskega pravnega reda v smislu Sporazuma z 18. maja 1999, ki ga je sklenil Svet Evropske unije z Republiko Islandijo in Kraljevino Norveško v zvezi z njuno pridružitvijo pri uporabi, izvajanju in nadaljnjem razvoju Schengenskega pravnega reda [2].(3) 16. oktobra 2001 je Svet v skladu s členom 34(2)(d) Pogodbe o Evropski uniji sprejel Protokol h Konvenciji [3] o medsebojni pomoči v kazenskih zadevah med državami članicami Evropske unije (v nadaljevanju "Protokol h Konvenciji EU o medsebojni pomoči").(4) Člen 15 navedenega protokola določa, da njegov člen 8 predstavlja nadaljnji razvoj schengenskega pravnega reda v smislu Sporazuma, ki ga je sklenil Svet Evropske unije z Republiko Islandijo in Kraljevino Norveško v zvezi z njuno pridružitvijo pri uporabi, izvajanju in nadaljnjem razvoju schengenskega pravnega reda.(5) V skladu s pogoji člena 8 tega sporazuma bosta Republika Islandija in Kraljevina Norveška zavezani z vsebino določb Konvencije EU o medsebojni pomoči pri njunih medsebojnih odnosih in pri odnosih z državami članicami Evropske unije.(6) Po Sklepu Sveta z dne 19. decembra 2002, ki omogoča predsedstvu Sveta, da začne pogajanja glede uporabe nekaterih določb na področju pravosodnega sodelovanja v kazenskih zadevah na podlagi členov 24 in 38 Pogodbe o Evropski uniji, je predsedstvo ob pomoči Komisije s pogajanji doseglo sporazum z Republiko Islandijo in Kraljevino Norveško, na podlagi katerega se bo uporabljala vsebina drugih bistvenih določb Konvencije EU o medsebojni pomoči in Protokola EU o medsebojni pomoči tudi za Republiko Islandijo in Kraljevino Norveško pri njunih medsebojnih odnosih in odnosih z državami članicami Evropske unije.(7) Ta sporazum je treba pod pogojem njegove naknadne sklenitve podpisati v imenu Evropske unije -SKLENIL:Člen 1Podpis Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001 se odobri v imenu Evropske unije, skladno s Sklepom Sveta v zvezi s sklenitvijo navedenega sporazuma.Besedilo Sporazuma je priloženo k temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis tega sporazuma, ko bo naknadno sklenjen.Člen 3Priloženi sklep in sporazum se objavita v Uradnem listu Evropske unije.V Bruslju, 17. decembra 2003Za SvetPredsednikG. Alemanno[1] UL C 197, 12.7.2000, str. 1.[2] UL L 176 10.7.1999, str. 36.[3] UL C 326, 21.11.2001, str. 1.


title: Sklep Sveta 2007/427/SZVP z dne 18. junija 2007 o imenovanju posebnega predstavnika Evropske unije v Bosni in Hercegovini

text:
               20.6.2007

               SL

               Uradni list Evropske unije

               L 159/63

      SKLEP SVETA 2007/427/SZVP
   z dne 18. junija 2007
   o imenovanju posebnega predstavnika Evropske unije v Bosni in Hercegovini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 18(5) v povezavi s členom 23(2) Pogodbe,
   ob upoštevanju naslednjega:

               (1)

               Svet je 30. januarja 2006 sprejel Skupni ukrep 2006/49/SZVP (1) o imenovanju Christiana Schwarz-Schillinga za posebnega predstavnika Evropske unije (PPEU) v Bosni in Hercegovini.

               (2)

               Svet je 7. februarja 2007 sprejel Skupni ukrep 2007/87/SZVP (2) o spremembi in podaljšanju mandata PPEU Christianu Schwarz-Schillingu v Bosni in Hercegovini do 30. junija 2007.

               (3)

               Christian Schwarz-Schilling je generalnega sekretarja/visokega predstavnika obvestil, da po 30. juniju 2007 ne bo zaprosil za podaljšanje mandata.

               (4)

               Na podlagi pregleda Skupnega ukrepa 2007/87/SZVP bi bilo treba mandat PPEU podaljšati do 29. februarja 2008. Zato bi bilo treba za preostalo obdobje od 1. julija 2007 do 29. februarja 2008 imenovati novega PPEU.

               (5)

               Generalni sekretar/visoki predstavnik je priporočil imenovanje g. Miroslava Lajčáka za novega PPEU v Bosni in Hercegovini.

               (6)

               Člen 49(3) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), predvideva, da se temeljni akti lahko sprejemajo v obliki sklepov v skladu s členom 18(5) Pogodbe.

               (7)

               PPEU bo svoje naloge opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 11 Pogodbe –

         SKLENIL:
   Člen 1
   Imenovanje
   G. Miroslav Lajčák je imenovan za posebnega predstavnika EU (PPEU) v Bosni in Hercegovini za obdobje od 1. julija 2007 do 29. februarja 2008. Svoje naloge izvaja v skladu z mandatom in podrobnimi ureditvami iz Skupnega ukrepa 2007/87/SZVP.
   Člen 2
   Financiranje
   1.   Referenčni finančni znesek za kritje odhodkov, povezanih z nalogami PPEU, za obdobje od 1. julija 2007 do 29. februarja 2008 znaša 1 530 000 EUR.
   2.   Upravljanje odhodkov se uredi s pogodbo med PPEU in Komisijo. Odhodki so upravičeni od 1. julija 2007.
   Člen 3
   Pregled
   PPEU do sredine novembra 2007 predloži generalnemu sekretarju/visokemu predstavniku, Svetu in Komisiji izčrpno poročilo o izvajanju svojega mandata.
   Člen 4
   Začetek učinkovanja
   Ta sklep začne učinkovati na dan sprejetja.
   Člen 5
   Objava
   Ta sklep se objavi v Uradnem listu Evropske unije.

      V Luxembourgu, 18. junija 2007

            Za Svet

            Predsednik

         F.-W. STEINMEIER

      (1)  UL L 26, 31.1.2006, str. 21. Skupni ukrep, kakor je bil spremenjen s Skupnim ukrepom 2006/523/SZVP (UL L 207, 27.7.2006, str. 30).

      (2)  UL L 35, 8.2.2007, str. 35.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).